《齐天乐 先大人七终日哭奠作》
清代·王瑗

百身难赎生吾父，柔肠断来如剪。掌上擎珠，膝前琢玉，海水量恩还浅。

何悭鹤算。竟续命丝难，返魂香远。恨赍难留，邓攸无子枉为善。

凭棺惟剩弱女，欲灵椿伴萎，无奈萱恋。强解愁颜，潜挥痛泪，七供俄惊期满，几筵拜奠。

愿佛力垂慈，天心终眷。遗腹生男，德门绵一线。

作者简介：字佩霞，吴县人，闺秀徐淑女，黄瑞瑜室。有《咀华小草》。